钦定古今图书集成/明伦汇编/氏族典/第319卷 > 《廖用贤尚友录》 > 丁懋逊
## 钦定古今图书集成/明伦汇编/氏族典/第319卷 > 《廖用贤尚友录》 > 丁懋逊

按《明外史李献可传》：“献可官礼科都给事中，万历二
十年，疏请豫教，帝大怒，贬秩调外。吏科都给事中锺
羽正请与同谪，吏科给事中舒弘绪亦言豫教必不
可不行。帝益怒，出弘绪南京，而羽正及献可并以杂
职徙边方。吏科右给事中陈尚象复争之，坐斥为民。
都给事中丁懋逊上疏救，帝益怒，廷杖削籍。懋逊，霑”
化人。为馀姚知县，有治绩，入为吏科给事中。既削籍，
里居三十年。光宗立，起太仆少卿，累迁工部左侍郎。
卒。